Beschwerde gegen die Militärbehörde
Material: papyrus
Place: Memphis
Categories: Eingabe
Ptolemaios an die Könige
Antrag auf Freistellung seines Bruders vom Militärdienst zu seinem Schutz und auf Zahlung von dessen Sold
βασιλεῖ [Πτο]λεμαίωι [καὶ βασιλίσσηι Κλεοπάτραι] 
τῆι ἀδ[ελφῆι] θεοῖς Φιλομ[ήτορσι χαίρειν] 
Πτ[ο]λεμαῖος Γλαυκίου [Μακεδὼν ὁ] ὢν ἐν τῶι 
πρὸς Μέμφει μεγάλωι Σαραπι[εί]ωι ἐν κατοχῆι 
ἐν τῶι Ἀσταρτιδείωι ἕως τοῦ νῦν. ἀδικοῦμαι 
ὑπʼ Ἀργείου ὑπηρέτου τῆς Δεξηλάου σημέας, 
ἀποστερεῖ γάρ με τὰς σιταρχίας, ἅς μοι ἔδωκας, 
βασιλεῦ. τοῦ γὰρ κ[δ] ἀξιώσαντός σε κατα
χωρίσαι μου τὸν ἀδελφὸν κα  Ἀπολλώνιον καὶ σοῦ 
ἐπιχωρήσαντος καὶ προστεθέντος τῆι Δεξιλάου 
σημέαι, [ὁ] προγεγραμμένος Ἀργεῖος ἀποσπᾶι 
αὐτον ἀ[π]ʼ ἐμοῦ εἰς τὰς λειτουργίας καὶ τὰς σιταρχίας οὐκ ἀποδίδωσι οὐκ ἔχοντός μου 
ἄλλον π[ροσ]τάτην διὰ τοὺς ἐν τῶι τόπωι πονηρούς, 
οἵ τε ἱερ[εῖ]ς καὶ παστοφόροι καὶ ἄλλοι τινες, ὁπηνίκʼ ἂν 
ἐπιγνῶσιν ὅτι κεχώρισται ἐπὶ λειτουργίαν 
ἀστοχήσαντες τοῦ παντὸς εἰσβιαζόμενοι ἐνεχυρά
ζουσιν καὶ ἐμὲ  ὑβρίζουσιν, ὥστε διὰ τῆς θυρίδος 
λιθοκοπεῖσθαί με, ὑπὲρ ὧν ἀναβάντος Ποσειδωνίου
τοῦ ἀρχισωματοφύ[λακο]ς καὶ στρα[τη]γοῦ 
ἐν τῶι Φαρμοῦθι ἐνέτυχον αὐτῶι διὰ τῆς θυρίδος 
καὶ ἀνακαλεσάμενος αὐτοὺς ἐπέπληξεν. 
διὸ ἀξιῶ, Ἥλιε βασιλεῦ, μὴ  ὑπεριδεῖν με 
ἐγ κατοχῆι ὄντα, ἀλλʼ, ἐάν σοι φαίνηται,  
γράψαι τῶι Ποσειδωνίωι, ἐᾶσαι αὐτὸν ὄν 
ἀλειτούργητον ἵνα περὶ ἐμὲ  ἦι καὶ ἀναγ
κάσαι τὸν Ἀργεῖον ἀποδοῦναί μοι τ[ὰ]ς σιταρ
χίας τοῦ  προεληλυθότος χρόνου, 
καὶ εἰς τὸ λοιπὸν δὲ εὐτάκτως ἀποδί[δο]σθαι 
ὀρθῶς καὶ δικαίως μετὰ τῆς ........σιας. 
σοὶ δὲ ἡ Ἶσις καὶ ὁ Σάραπις καὶ  οἱ δώδεκα θεοὶ οἱ ἐν 
Ἡρακλέους πόλει δωίησαν κυριεύ[ειν] πάσης 
χώρας ἧς ὁ Ἥλιος ἐφορᾶι καὶ τοῖς τέκν[οι]ς ὑμῶν 
διὰ παντός.  
εὐτυχεῖτε.